Pier Luigi Bersani

Pier Luigi Bersani, (Bettola, 29 setenbre 1951), el ze un połitego e scritor italian, deputà a la Camera par Liberi e Uguali (in quota Articolo Uno).

Menbro de'l Partito Comunista Italiano, dapò dei Demòcrateghi de Sanca, el ze stà Presidente de ła Rejon Emilia-Romagna tra el 1993 e el 1996, coverzendo anca l'incargo de Presidente de ła Confarensa de łe Rejon e de łe Provinisie autonome inte'l 1995, oltra che Ministro de l'industria, de'l comersio e de l'artezanado inte i governi Prodi I e D'Alema I, Ministro dei trasporti e de ła navegasion inte i governi D'Alema II e Amato II e Ministro de'l zviłupo econòmego inte'l governo Prodi II.

Menbro fondador de'l Partìo Democratego, el ze ne stà segretario nasionałe da'l 7 novenbre 2009 a'l 20 apriłe 2013, alora menbro de l'opozision parlamentar a Silvio Berlusconi, e in azonta cao de la coalision de sentro-sanca Italia. Bene Comune a łe ełesion polìteghe de'l 2013, daspò la vitoria a łe primarie de'l 2012.

Int'el 2017, dopo varie discusion so ła łinea połìtega de'l Patìo Democratego adotada co'l só segretario (e sucesor) Matteo Renzi, el vien fora da'l partìo par fondar in conpanjia de Roberto Speranza e Massimo D'Alema un novo partìo de ispirasion sosialdemocràtega: Articolo Uno - Movimento Democràtego e Progresista.

Bersani, Pier Luigi
Categoria:Deputati italiani
Categoria:Nasesti inte el 1951